Datum: 21. 5. 2021

**ZADEVA: *Odgovori na vprašanja 1***

**ZVEZA: Aglomeracije 3 - gradnja**

Spoštovani,

posredujemo vam odgovore na vprašanja gospodarskih subjektov za javno naročilo »**ODVAJANJE IN ČIŠČENJE ODPADNE VODE NA OBMOČJU VODONOSNIKA LJUBLJANSKEGA POLJA – DEL 3: DOGRADITEV JAVNE KANALIZACIJE V AGLOMERACIJAH NAD 2000 PE V MOL: OBMOČJA ŠT. 4 – DEL, 12, 13.2 – 13.3. DEL, 14.2. DEL, 15, 16, 17, 22, 26 2. DEL**«, ki smo jih prejeli preko Portala javnih naročil.

1. **VPRAŠANJE** (Datum prejema: 10.05.2021   09:57)**:**

Prosimo naročnika da poda dolžino podboja in dimenzijo zaščitne cevi za vse podboje na odsekih Kozarje in Gameljne

5201 - Izdelava vodenega podvrtavanja. Upoštevan je prevoz in premik garniture, izvedba vrtanja z vsemi potrebnimi deli. Vključena so vsa zemeljska dela in zaščita vstopne in izstopne gradbene jame. kpl 1

ODGOVOR:

Podboj na območju 22 Gameljne znaša 35 m, kanal DN250/zašč. cev 350

Podboja na območju 16 Kozarje:

* Kanal K6: 60m, kanal DN250/zašč. cev 350
* Kanal K7 vzhod: 43m+46m, kanal DN600/zašč. cev 700
* Kanal K7 zahod: 71m, kanal DN500/zašč. cev 600
1. **VPRAŠANJE** (Datum prejema: 10.05.2021   12:40)**:**

Spoštovani!

V popisu del za ČRPALIŠČE LIVADA v zavihku 2.7 ELEKTROINŠTALACIJSKA DELA za sklopa 1.STIKALNI BLOKI, 2. TELEMETRIJSKA OPREMA IN MIKROKONTROLER manjkajo zmnožki. Ker se v sklopu STIKALNI BLOKI na dveh mestih pojavijo nepredvidena dela, vas naprošamo za popravek popisa del na tem odseku.

Hvala in lepo pozdravljeni!

ODGOVOR:

Izdelan je popravek v novi verziji objavljenega popisa del (Popisi\_3JN\_v2). Za zmanjšanje količine možnih računskih napak sta tudi popisa objektov vključena v enoten popis v eni datoteki.

1. **VPRAŠANJE** (Datum prejema: 11.05.2021   08:18)**:**

Spoštovani!

V razpisni dokumentaciji je v točki 5.1 Seznam priloženih grafičnih prilog objavljen naslov, kjer so objavljene situacije tras, vendar na tem naslovu situacije niso objavljene. Prosimo naročnika za objavo situacij tras.

Hvala.

ODGOVOR:

Situacije tras so objavljene kot del dokumentacije v zvezi z oddajo javnega naročila v datoteki z nazivom 3JN\_kanali.

1. **VPRAŠANJE** (Datum prejema: 11.05.2021   08:50)**:**

Spoštovani!

Prosimo za informacijo kaj pomeni "PAB" v postavki: Dobava in zabijanje PAB 25x25 cm, dolžine 12 m v rastru cikcak na 0,8m kos 22,00

Hvala.

ODGOVOR:

Gre za prednapete armiranobetonske pilote kvadratne oblike s stranico kvadrata 25x25 cm.

1. **VPRAŠANJE** (Datum prejema: 11.05.2021   09:11)**:**

Spoštovani!

Prosimo za podatek kakšen asfalt ter v kakšni debelini naj ponudniki upoštevamo pri postavki:

Asfaltiranje poškodovanih površin, v dogovoru z upravljalcem asfaltiranih površin, predvideno m2 144

Hvala za odgovor.

ODGOVOR:

Gre za cestne površine v Skrbinškovi ulici, pri vzpostavitvi prvotnega stanja po izvedbi NN priključka.

Izdelava nosilne plasti bituminizirane zmesi AC 22 base B 70/100 A4 v debelini 7 cm. Izdelava obrabne in zaporne plasti bituminizirane zmesi AC 8 surf B 70/100 A4 v debelini 3 cm. V ceni je zajeta nabava, dobava in vgradnja materiala. Vključno z vsemi dodatnimi in zaščitnimi deli.

1. **VPRAŠANJE** (Datum prejema: 11.05.2021   09:48)**:**

Spoštovani!

Prosimo vas, da postavko iz črpališča Livada: Izvedba arheoloških raziskav ob gradnji in arheološkega nadzora. kpl 1,00 umaknete iz popisa del, saj so arheološke raziskave stvar investitorja in ne izvajalca.

Hvala.

ODGOVOR:

Izdelan je popravek za Črpališče Livada iz kpl v ure v novi verziji objavljenega popisa del (Popisi\_3JN\_v2).

Urno postavko si ponudniki lahko pridobijo pri izvajalcih arheološkega nadzora. Arheološke raziskave ob gradnji v kolikor bodo potrebne so stvar investitorja.

1. **VPRAŠANJE** (Datum prejema: 11.05.2021   10:16)**:**

Spoštovani!

Prosimo vas za podatek o dolžini bypassa pri postavki: 5106 - Izdelava obvoda (bypassa) obstoječe javne fekalne kanalizacije skladno s potrjenim načrtom za izvedbo. V ceni je zajeta nabava materiala, dobava na gradbišče, izvedba vseh potrebnih del, odstranitev po končani gradnji kanalizacije ter vsa dodatna in zaščitna dela. kos 1,00

ODGOVOR:

Dolžina bypassa obvoda znaša 20 m.

1. **VPRAŠANJE** (Datum prejema: 11.05.2021   11:42)**:**

Prosimo če lahko pojasnite za koliko metrov se prestavljajo drogovi JR in višino drogov

6509 - Izvedba prestavitve droga javne razsvetljave po potrjenem načrtu. V ceni je zajeto rušenje droga in temelja, odklop elektrokalbelske kanalizacije, ponovna montaža droga in priklop na elektroenergetsko omrežje vključno z vsemi dodatnimi in pomožnimi deli in materialom za vzpostavitev delovanja javne razsvetljave. Kos

ODGOVOR:

Za obravnavano območje je predvidena sočasna gradnja nove javne razsvetljave. V primeru, da kakšen del območja izpade iz njihove prenove, se bo drogove visoke od 3-8 m prestavilo največ za 2 m.

1. **VPRAŠANJE** (Datum prejema: 12.05.2021   08:06)**:**

Pozdravljeni!

S kakšnim materialom se zasipa kabelski jarek za NN priključek Ilovica v postavki:

Izkop, priprava in zasutje kabelskega jarka m3 81,00

ODGOVOR:

Uporabiti material iz izkopa, ki ima ustrezne karakteristike za zasipanje pod povoznimi površinami, če pa ta ne ustreza, se dobavi ustrezen kamnit material.

1. **VPRAŠANJE** (Datum prejema: 13.05.2021   12:23)**:**

Za črpališče Livada je v popisu del zahtevana Xylem Flygt potopna črpalka Concertor N150-2750 LT, pretok 50l/s, P1=22kw, P2=16,2kw, višina črpanja 21,5m.

Zahtevam glede vgrajene frekvenčne regulacije ustreza le Flygt Concertor, vendar ta črpalka ni na voljo za take pretoke in višine črpanja, največja moč za take črpalke je trenutno 7,3kW. Prosim preverite pravilnost popisa oz. tehničnih zahtev.

ODGOVOR:

Podatki za črpalki v črpališču Livada so usklajeni in popravljeni v novem popisu opreme in del v novi verziji objavljenega popisa del (Popisi\_3JN\_v2).

1. **VPRAŠANJE** (Datum prejema: 13.05.2021   13:56)**:**

Prosimo vas za objavo celotne projektne dokumentacije.

ODGOVOR:

Dokumentacija je na voljo na vpogled po predhodni najavi na naslovu:

JAVNO PODJETJE VODOVOD KANALIZACIJA SNAGA d.o.o., Vodovodna cesta 90, 1000 Ljubljana

Odgovorna oseba: Dominik Dežman

Številka telefona: 01/580 81 00, 01/580 83 31.

1. **VPRAŠANJE** (Datum prejema: 14.05.2021   12:24)**:**

Naročnika pozivamo, naj pri ČR Kozarje in Gameljne v celoti naredi korekcijo popisa strojnega dela črpališča, saj je očitno naknadno prišlo do spremembe tipa. Sprva je bilo, glede na nepopolni popis predvideno suho črpališče, v objavljenem popisu pa so predvidene črpalke mokrega črpališča, tlačni vod pa je kot kaže ostal od suhega, saj je v njem kar nekaj pomanjkljivosti. Sledeče se opazi tudi pri odzračevanju, ko sta predvideni dve odzračevalni cevi DN100, za mokro pa se običajno predvidi le eno, brez ventilatorja.

ODGOVOR:

Izdelani so popravki v novi verziji objavljenega popisa del (Popisi\_3JN\_v2).

1. **VPRAŠANJE** (Datum prejema: 17.05.2021   07:42)**:**

Spoštovani,

prosimo za objavo tlorisov in detajlov bivalnih kontejnerjev na črpališčih.

lep pozdrav

ODGOVOR:

Naročnik objavlja detajle:

* Detajl\_biv\_kont\_1.JPG
* Detajl\_biv\_kont\_2.JPG
1. **VPRAŠANJE** (Datum prejema: 17.05.2021   14:55)**:**

Spoštovani!

Ali je EM v postavki: Asfaltiranje cestišča z dvoslojnim asfaltom predvidoma nosilni sloj (AC 16 base B50/70, A4) v debelini 6 cm, in obrabni sloj (AC 8 surf B70/100, A4) v debelini 4 cm...12 m3 prava?

Gre za ČRPALIŠČE KOZARJE 3.

ODGOVOR:

Izdelan je popravek na m2 v novi verziji objavljenega popisa del (Popisi\_3JN\_v2).

1. **VPRAŠANJE** (Datum prejema: 18.05.2021   13:16)**:**

Pozdravljeni!

V datotekah:

1. Popisi\_3JN\_v1

2. 12-1 popis del-crpalisce Livada

se nahajata postavki:

1309 - Izvedba zaščitnih arheoloških raziskav in arheološki nadzor v času izgradnje kanalizacije. Obračun po dejanskih stroških izvajalca arheoloških del. (projektant št. ur. preveri pri izvajalcu arh. nadzora)...1923 ur

Izvedba arheoloških raziskav ob gradnji in arheološkega nadzora...1 kpl

Naročnika naprošamo, da arheološke raziskave ob gradnji izvzame iz popisa del, kajti arheološke raziskave nikoli niso stvar izvajalca, temveč jih naroči in plača investitor del in ne izvajalec. Arheološke raziskave so sporne prevsem pri črpališču Livada, saj je enota mere določena kot "kpl".

Nadalje apeliramo na naročnika, da arheološki nadzor tudi pri črpališču Livada poda v enoti mere "ura", saj samo tako ponudniki lahko natančno ovrednotimo postavko.

ODGOVOR:

Izdelan je popravek za Črpališče Livada iz kpl v ure v novi verziji objavljenega popisa del (Popisi\_3JN\_v2).

Urno postavko si ponudniki lahko pridobijo pri izvajalcih arheološkega nadzora.

Arheološke raziskave ob gradnji v kolikor bodo potrebne so stvar investitorja.

1. **VPRAŠANJE** (Datum prejema: 19.05.2021   08:44)**:**

Spoštovani,

v popisih imate predvideno dobavo in zabijanje PAB 25x25 cm dolžine 12 m. Prosimo vas za objavo detajla PAB oz. obrazložitev postavke.

ODGOVOR:

Gre za prednapete armiranobetonske pilote kvadratne oblike s stranico kvadrata 25x25 cm.

1. **VPRAŠANJE** (Datum prejema: 19.05.2021   08:51)**:**

Spoštovani,

v popisih del - zavihek 16\_Koz 157-5201 predvidevate izvedbo vodenega podvrtavanja. Prosimo za navedbo ključnih podatkov, ki so potrebni za izdelavo cene na enoto za to postavko; kot je dimenzija, dolžina itd..

ODGOVOR:

Podboji na območju 16 Kozarje:

* Kanal K6: 60m, kanal DN250/zašč. cev 350
* Kanal K7 vzhod: 43m+46m, kanal DN600/zašč. cev 700
* Kanal K7 zahod: 71m, kanal DN500/zašč. cev 600

Lep pozdrav!

**JAVNI HOLDING Ljubljana, d.o.o.**

Sektor za javna naročila